open-index/open-wikipedia-markdown huggingface dataset:
আইসিসি মাস সেরা খেলোয়াড়

**আইসিসি মাস সেরা খেলোয়াড়** হলো আন্তর্জাতিক ক্রিকেটের সকল ফর্মে মাসব্যাপী সেরা খেলাটা খেলেছেন এমন নারী এবং পুরুষ ক্রিকেটারদেরকে তাদের অবদানের স্বীকৃতি হিসেবে এবং আন্তর্জাতিক ক্রিকেটকে আরও প্রতিযোগিতাপূর্ণ করতে আন্তর্জাতিক ক্রিকেট কাউন্সিল (আইসিসি) কর্তৃক ২০২১ সালের জানুয়ারি থেকে চালুকৃত একটি পুরস্কার যা *আইসিসি মেনস প্লেয়ার অফ দ্য মান্থ* এবং *আইসিসি উইমেনস প্লেয়ার অফ দ্য মান্থ* শিরোনামে প্রদান করা হয়।

## নির্বাচন
আইসিসির অধীনে বিশ্বজুড়ে প্রাক্তন খেলোয়াড়, সম্প্রচারক এবং সাংবাদিকদের নিয়ে গঠিত বিশেষজ্ঞদের একটি স্বাধীন নির্বাচক দল (ভোটিং অ্যাকাডেমি) ক্রিকেট ভক্তদের সাথে যৌথভাবে নারী ও পুরুষ উভয় ক্যাটাগরির আইসিসি মাস সেরা খেলোয়াড় ভোটাভুটির মাধ্যমে নির্বাচন করে। ভক্তরা তাদের ভোট অনলাইনের মাধ্যমে দিতে পারে।

## পুরুষ ক্যাটাগরির আইসিসি মাস সেরা খেলোয়াড়
### বিজয়ী এবং মনোনীতদের তালিকা

## প্রমিলা ক্যাটাগরির আইসিসি মাস সেরা খেলোয়াড়
### বিজয়ী এবং মনোনীতদের তালিকা

## তথ্যসূত্র

বিষয়শ্রেণী:আইসিসি পুরস্কার ও র‌্যাঙ্কিং
ব্রিজেট পেরিয়ার

**ব্রিজেট পেরিয়ার** (জন্ম ১৯৭৭) একজন যৌন কর্মী ও সাবেক পাচার হওয়া শিশু পতিতা।  তিনি আরেক পাচার হওয়া পতিতা নাতাশা ফালের সাথে “ওয়ান হানড্রেড ওয়ান বা একশত এক” নামে যৌন ব্যবসা কেন্দ্র প্রতিষ্ঠা করেন। তিনি ১২ বছর বয়সে এক “গ্রুপ হোম" বা বাসায় দলগত পতিতাবৃত্তির সময় ধর্ষণের শিকার হন। এরপর থেকে সে "শিশু পতিতা" হয়ে যায়। সেখানে চার্লি নামের এক বয়স্ক নারী এক পেডোফিলে যৌনবৃত্তি করার জন্য তাকে পালিয়ে যেতে সাহায্য  করেছিল। তার পরামর্শে সে পেডোফিল থেকে পালিয়ে যায়। তার ট্যানার নামে এক পুত্র ছিল। সে পাঁচ বছর বয়সে ক্যান্সার রোগে আক্রান্ত হয়ে মারা যায়। এ দুঃখে ব্রিজেট পেরিয়ার যৌন ব্যবসা থেকে বেরিয়ে আসে। ২০০০ সালে তিনি কানাডার অন্টারিও  থান্ডার বে থেকে টরেন্টোতে চলে আসেন। তার অ্যাঞ্জেল নামে এক সৎ সন্তান ছিল। অ্যাঞ্জেলের আসল মা ছিলেন ব্রেন্ডা উলফ, যে রবার্ট পিকটন নামে হত্যাকারীর হত্যার শিকারদের একজন ছিলেন। ২০০৯ সালে পেরিয়ার, ব্রেন্ডা উলফ ও অন্যান্য ৫০০ জনেরও বেশি কানাডিয়ান আদিবাসী মহিলাকে সাথে করে গত ৩০ বছরে খুন বা নিখোঁজ হয়েছে তাদের স্মরণে টরেন্টোতে “নেটিভ উইমেন্স রিসোর্স সেন্টার ফর দ্য সিস্টার্স ইন দ্য স্পিরিট উইগল” নামে একটি সংস্থা প্রতিষ্ঠা করেন। ২০১০ সালে পেরিয়ার "আন্তর্জাতিক পতিতা দিবস" এর স্বীকৃতির জন্য টরেন্টো শহরের এক আদালতে মামলা করেন। তার সঙ্গে যোগ দিয়েছিলেন ত্রিশা ব্যাপ্টি, নাতাশা ফালে, ক্যাটরিনা ম্যাকলিওড এবং ক্রিস্টিন বারখাউসসহ সাবেক মানব পাচারের শিকার পতিতারা। ২০১২ সালে *বেডফোর্ড বনাম কানাডা*  সম্পর্কিত একটি সংবাদ সম্মেলনে ব্রিজেট পেরিয়ার গণমাধ্যমের কাছে একটি পাম্প স্টিক দেখিয়ে বলেছিল যে, প্রতিদিন তাকে তার পাম্প একটি লাঠি দিয়ে মারধর করত এবং তাকে পতিতা কাজে বাধ্য করত। পেরিয়ার পতিতালয়ের বৈধ করণের বিরোধিতা করেছিলেন। তিনি 'বেডফোর্ড বনাম কানাডা' সম্মেলনে সাংবাদিকদের সামনে প্রস্তাব করে বলেছেন, "একটি বৈধ বাউডি হাউজকে কখনই আর নিরাপদ বলবেন না। আর যদি তা করেন তাহলে আপনি এর মাধ্যমে  এখনও সিরিয়াল কিলার, ধর্ষক, বিকৃতদের আকৃষ্ট করতে যাচ্ছেন।" তার এ বক্তব্য ডা. ভিনসেন্ট জেড. ফেলিত্তি ব্রিজেট ক্যান্সার ইনসাইটস ম্যাগাজিনে (ভলিউম ২, ইস্যু নং ১) গ্রাউন্ড ব্রেকিং প্রবন্ধে এভাবে শেয়ার করেছেন যে, কীভাবে শৈশবে যৌন নির্যাতনের ভিকটিমরা  প্রাপ্ত বয়স্কের সময় দীর্ঘস্থায়ী ট্রমা রোগের সাথে যুক্ত হয়, কীভাবে শিশু পাচার অর্থনৈতিকভাবে বোঝা হয় এবং নাগরিক শাসনকে খারাপ করে।

## তথ্যসূত্র

বিষয়শ্রেণী:নারী মানবাধিকার কর্মী
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জোরপূর্বক পতিতাবৃত্তি
বিষয়শ্রেণী:শিশু পতিতাবৃত্তি
বিষয়শ্রেণী:অপ্রাপ্তবয়স্ক পতিতাবৃত্তির শিকার
বিষয়শ্রেণী:কানাডীয় নারী পতিতা
মহাপ্রমোদতরী

একটি **মহাপ্রমোদতরী** ( বা Megayacht) এক ধরনের অতিবৃহৎ বিলাসবহুল নৌপ্রমোদযান। এই ধরনের প্রমোদতরীর কোনও আনুষ্ঠানিক বা সর্বজনস্বীকৃত সংজ্ঞা নেই, তবে নাবিকদল পরিচালিত ও মোটরচালিত বা পালচালিত ৪০ মিটার থেকে ১৮০ মিটার দৈর্ঘ্যের প্রমোদতরীগুলিকে প্রায়শই মহাপ্রমোদতরী নামে ডাকা হয়ে থাকে। কখনও কখনও ২৪ মিটার দৈর্ঘ্যের প্রমোদতরীকেও মহাপ্রমোদতরী ডাকা হতে পারে।

মহাপ্রমোদতরীগুলিকে প্রায়শই চুক্তিতে সাময়িকভাবে ভাড়া করা যায় এবং এর কর্মচারীবৃন্দ অতিথিদেরকে উচ্চমানের আরাম প্রদানে সচেষ্ট থাকে। আরামদায়কতা, গতিবেগ কিংবা অভিযানে যাওয়ার সক্ষমতা, ইত্যাদির উপর নির্ভর করে মহাপ্রমোদতরীগুলির নকশা ভিন্ন হতে পারে। মৌসুম অনুযায়ী মহাপ্রমোদতরীগুলিকে হয় ভূমধ্যসাগরে কিংবা ক্যারিবীয় সাগরে সবচেয়ে বেশি দেখতে পাওয়া যায়। এগুলির অনেকগুলির ভাড়াই সপ্তাহে ১ লক্ষ ইউরো (বাংলাদেশী টাকায় প্রায় ১ কোটি টাকা, ২০২১ সালের হিসাবে) ছাড়িয়ে যেতে পারে। অপেক্ষাকৃত বৃহৎ প্রমোদতরীগুলিতে একের বেশি সাঁতারের চৌবাচ্চা থাকতে পারে এমনকি হেলিকপ্টারও থাকতে পারে।

## তথ্যসূত্র

বিষয়শ্রেণী:নৌকার ধরন
বিষয়শ্রেণী:প্রমোদতরী
বিষয়শ্রেণী:বিলাসিতা
পুতলিবাই গান্ধী

**পুতলিবাই গান্ধী** (১৮৪৪ - ১২ জুন ১৮৯১) ছিলেন ভারতের জাতির জনক মহাত্মা গান্ধীর মা এবং প্রাক্তন রাজকোট দেওয়ান করমচাঁদ গান্ধীর কনিষ্ঠা স্ত্রী। পুতলিবাই হিন্দুধর্মের একনিষ্ঠ সেবিকা ছিলেন। তিনি ছিলেন কঠিন ধর্মানুরাগী নারী। তিনি প্রতিদিন উপোস করতেন এবং নিরামিষাশী ছিলেন। ধর্মীয় অনুশাসনে গান্ধী বড় হন। মায়ের কাছ থেকে মহাত্মা গান্ধী ধর্ম সম্পর্কে অনেক কিছু শিখেছিলেন। পুতলিবাই-এর পিত্রালয় ছিল গুজরাটের জুনাগড় রাজ্যের দাঁতরানা (দন্তরানা) নামে একটি গ্রামে। তিনি করমচাঁদের থেকে বয়সে বাইশ বছরের ছোট ছিলেন। করমচাঁদের চার স্ত্রীর মধ্যে তার তৃতীয় স্ত্রী ছিলেন নিঃসন্তান। প্রথম দুই স্ত্রী কম সময়ের ব্যবধানে মারা যাওয়ার পর করমচাঁদ পুতলিবাইকে বিয়ে করেন। মোহনদাস ছিলেন তার কনিষ্ঠ সন্তান। যাকে তিনি আদর করে মনিয়া বলে ডাকতেন। মহাত্মা গান্ধী তার আত্মজীবনীমূলক বই *দ্য স্টোরি অফ মাই এক্সপেরিমেন্টস উইথ ট্রুথ* –এ তার মায়ের সম্পর্কে বিশদে লিখেছেন। ব্যারিস্টারি পড়তে ইংল্যান্ডের উদ্দেশ্যে রওনা হওয়ার সময়কালে তার মায়ের মনের অবস্থার কথাও এই বইয়ে রয়েছে। বিদেশ যাওয়ারকালে মা তাকে শপথ করিয়েছিলেন যে তিনি মদ, মাংস হতে বিরত থাকবেন।

## তথ্যসূত্র

বিষয়শ্রেণী:১৮৪৪-এ জন্ম
বিষয়শ্রেণী:১৮৯১-এ মৃত্যু
বিষয়শ্রেণী:ভারতীয় নারী
বিষয়শ্রেণী:মহাত্মা গান্ধী
বিষয়শ্রেণী:ভারতীয় হিন্দু
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৮৩৯-এ জন্ম
বিষয়শ্রেণী:মহাত্মা গান্ধী পরিবার
অজয় বসু

** অজয় বসু ** () (৩ অক্টোবর, ১৯২০ ― ১০ ফেব্রুয়ারি, ২০০৪) ছিলেন প্রখ্যাত বাঙালি ক্রীড়া সাংবাদিক, সম্পাদক ও বাংলা ক্রীড়া ধারাভাষ্যকার।
তিনি বাংলা ধারাভাষ্যের অন্যতম পথিকৃৎ। সংযমী বাচনভঙ্গি, শব্দচয়ন ও সর্বোপরি তাঁর জাদুমাখা কণ্ঠস্বরের জন্য তিনি আজ কিংবদন্তি। 

## জন্ম ও শিক্ষা জীবন

অজয় বসুর জন্ম ১৯২০ খ্রিস্টাব্দের ৩রা অক্টোবর ব্রিটিশ ভারতের কলকাতার চোরবাগানে। পড়াশোনাও কলকাতায়। স্কটিশ চার্চ কলেজিয়েট স্কুল ও স্কটিশ চার্চ কলেজে। এখানে তাঁর সহপাঠী ছিলেন কিংবদন্তি সঙ্গীতশিল্পী মান্না দে। খেলাধুলা ভালবাসতেন। তিনি কলকাতার স্পোর্টিং ইউনিয়নের হয়ে ফুটবল আর ক্রিকেট দুটোই খেলেছেন।

## কর্মজীবন

কর্মজীবন শুরু করেন অধুনালুপ্ত যুগান্তর সংবাদপত্রে প্রথমে বিজ্ঞাপন বিভাগে এবং তারপর ক্রীড়া বিভাগে। শঙ্করবিজয় মিত্র অবসর নিলে তিনি সংবাদপত্রের ক্রীড়া সম্পাদক হন।

১৯৫৭ খ্রিস্টাব্দে আকাশবাণী কলকাতা বেতার কেন্দ্রে প্রথম ফুটবলের ধারাবিবরণী দিতে শুরু করেন। বাংলা ভাষার উপর অসাধারণ দখল ছিল তাঁর। আর ছিল সর্বদা মজুত করা শব্দ-ভাণ্ডার ও তার সঠিক প্রয়োগ। শব্দ উচ্চারণে ছিল তাঁর চূড়ান্ত সতর্কতা। গল্পের মতো করে প্রাণবন্ত ভাবে, প্রাঞ্জল ভাবে স্বকীয় ভঙ্গিতে ধারাভাষ্য দিতেন। ফুটবল, ক্রিকেট খেলা সহ বারো ধরনের খেলার ধারাভাষ্য দিয়েছেন। 
শুধু আকাশবাণীতে নয়, দূরদর্শনেও খেলার বাংলা ধারাবিবরণীর প্রথম ধারাভাষ্যকার ছিলেন তিনি। তবে রেডিয়োতেই ধারাভাষ্য দিতে বেশি পছন্দ করতেন। দূরদর্শনে যদি ধারাভাষ্য দিতে অন্য কেউ থাকতেন, আর তিনি যদি ধারাবিবরণী রেড়িয়োয় দিচ্ছেন এমন হত,তাহলে দূরদর্শনে খেলা দেখার সময় দর্শকদের মধ্যে অনেকেই দূরদর্শনের ধারাবিবরণী মিউট বা নিঃশব্দ করে রেডিয়োতে তাঁর ধারাভাষ্য শুনতেন। এমনই ছিল তার ধারাভাষ্যের প্রতি বাংলার দর্শককুলের আকর্ষণ।

আশির দশকের গোড়ার দিকে তিনি কলকাতা বিশ্ববিদ্যালয়ের সাংবাদিকতা বিভাগে অধ্যাপনাতেও যোগ দিয়েছিলেন।

শাস্ত্রীয় সঙ্গীতের অনুরাগী অজয় বসু রবিশংকরের সেতার, বিসমিল্লার সানাই, মান্না দে আর বড়ে গুলাম আলির গান শুনতে ভালবাসতেন।

## জীবনাবসান

কিন্তু পরিতাপের বিষয় এই যে, ব্যারিটোন কণ্ঠস্বরের অধিকারী বাংলা ক্রীড়া ধারাভাষ্যের কিংবদন্তি ব্যক্তিত্ব শেষ জীবনে বাকরুদ্ধ অবস্থায় ছিলেন। যাঁর কণ্ঠ বাঙালিকে মন্ত্রমুগ্ধ করত, বেতার ভাষ্যে খেলার মাঠের জীবন্ত ছবি শ্রোতারা দেখতে পেতেন, তিনি কথা বলতে পারতেন না। কৃত্রিম শ্বাস–প্রশ্বাসের জন্য চিকিৎসকরা অজয়বাবুর গলায় ছিদ্র তৈরি করেছিলেন। বন্ধ হয়েগিয়েছিল কথা বলা। লিখে মনের ভাব প্রকাশ করতেন। জীবনের শেষদিনগুলি কেটেছে অসহায়তার মধ্য দিয়ে, কষ্ট সহ্য করে।  ২০০৪ খ্রিস্টাব্দের ১০ ফেব্রুয়ারি ৮৩ বৎসর বয়সে অজয় বসু কলকাতায় প্রয়াত হন।

## উত্তরাধিকার

বাংলার কিংবদন্তি ক্রীড়াভাষ্যকার অজয় বসুর জন্ম শতবর্ষে তাঁর স্মরণে আকাশবাণী কলকাতা ২০২০ খ্রিস্টাব্দের ১১ ই অক্টোবর ― *বেতারের অজেয় কণ্ঠ * শীর্ষক এক তথ্য সংবলিত আলেখ্য প্রচার করে।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সাংবাদিক
বিষয়শ্রেণী:ক্রীড়া সাংবাদিক
বিষয়শ্রেণী:ক্রীড়া ধারাভাষ্যকার
বিষয়শ্রেণী:ভারতীয় ক্রীড়া সম্প্রচারক
করণ কুন্দরা

**করণ কুন্দরা** (, ; জন্ম: ১১ অক্টোবর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেতা।

## কর্মজীবন
করণ কুন্দরা ২০০৮ সালে এনডিটিভি ইমাজিনে প্রচারিত *[[কিতনি মহব্বত হ্যায়]]* নামক টেলিভিশন ধারাবাহিকে অর্জুন পুঞ্জ নামক প্রধান চরিত্রে অভিনয়ের মাধ্যমে অভিনয় জগতে পদার্পণ করেছেন। ২০০৯ সালের শেষের দিকে তিনি সনি এন্টারটেইনমেন্ট টেলিভিশনে প্রচারিত *[[বেতাব দিল কি তামান্না হ্যায়|বেতাব দিল কি তামান্না হ্যায়ে]]* বিরু নামক প্রধান চরিত্রে অভিনয় করেছেন। সনি এন্টারটেইনমেন্ট টেলিভিশনে *[[আহট|আহটে]]* ভূত প্রিন্স চরিত্রে অভিনয় করার পর, তিনি ২০১০ সালের মে মাসে স্টার প্লাসে প্রচারিত জারা নাচকে দিখা নামে নৃত্যের আপাতবাস্তাব টেলিভিশন অনুষ্ঠানে অংশগ্রহণ করেছেন।

করণ তার প্রথম টেলিভিশন ধারাবাহিক কিতনি মহব্বত হ্যায়ের ২য় মৌসুমে অর্জুন সিংহানিয়ার চরিত্রে অভিনয় করেছেন। এই অনুষ্ঠানটি জনসাধারণের দাবিতে ফিরে এসেছিল। এরপর তাকে গুমরাহ - এন্ড অব ইনোসেন্সের প্রথম এবং দ্বিতীয় মৌসুমে উপস্থাপকের ভূমিকা পালন করেছেন। তিনি স্টার প্লাসে তেরি মেরি লাভ স্টোরিজে করণ কাপুরের চরিত্রে অভিনয় করেছেন। করণকে পরবর্তীতে ২০১২ সালে ভি দ্য সিরিয়ালে দেখা গিয়েছে। তিনি ২০১২ সাল থেকে ২০১৪ সাল পর্যন্ত গুমরার তৃতীয় মৌসুমে উপস্থিত হয়েছেন। ২০২১ সালের এপ্রিল মাসে, করণ শিবাঙ্গী যোশীর বিপরীতে ইয়ে রিশতা কেয়া কেহলাতা হ্যায়-এ রণবীরের চরিত্রে অভিনয় করেছেন।

২০২১ সালের ১লা অক্টোবর তারিখে, ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* পঞ্চদশ আসরে একজন প্রতিযোগী হিসেবে অংশগ্রহণ করেছেন।

## ব্যক্তিগত জীবন
২০১৬ সালের শেষে, তিনি এক ঘোষণার মাধ্যমে জানিয়েছেন যে তিনি করণ কুন্দ্রা থেকে তার নামের বানান পরিবর্তন করেছেন, যেখানে তিনি একটি অতিরিক্ত 'r' যোগ করেছেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:পাঞ্জাব, ভারতের অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:জলন্ধরের ব্যক্তি
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:পাঞ্জাবি হিন্দু
সম্ভাবনাময় নতুন ব্যবসা প্রতিষ্ঠান

**সম্ভাবনাময় নতুন ব্যবসা প্রতিষ্ঠান** (*স্টার্ট-আপ কোম্পানি* নামেও পরিচিত) বলতে এক বা একাধিক ব্যবসায়িক উদ্যোক্তাদের দ্বারা সাম্প্রতিককালে নতুন প্রতিষ্ঠিত এমন একটি ব্যবসায়িক উদ্যোগ বা ব্যবসা প্রতিষ্ঠানকে (কোম্পানি) বোঝায় যা কোনও উচ্চঝুঁকিবিশিষ্ট কিন্তু ভবিষ্যতে বড়-মাপে উন্নীতযোগ্য ও দ্রুত প্রবৃদ্ধি লাভের সম্ভাবনাবিশিষ্ট মুনাফা-অর্জনকারী কোনও নতুন ও অনন্য পণ্য বা সেবা বিক্রয়ের ব্যবসা নিয়ে বাজারে প্রবেশ করার চেষ্টা করে। সাধারণত সম্ভাবনাময় নতুন ব্যবসা প্রতিষ্ঠানগুলি এর প্রতিষ্ঠাতা বা তাদের পরিবার ও বন্ধুবান্ধবদের কাছ থেকে প্রাথমিক মূলধন লাভ করে। প্রতিষ্ঠানটি তাদের পণ্য বা সেবার মুনাফা অর্জনের ক্ষমতা ও ব্যবসাটির ভবিষ্যতে দ্রুত প্রবৃদ্ধি অর্জনের ব্যাপারে সম্ভাব্য বিনিয়োগকারীদের আস্থা অর্জন করার চেষ্টা করে, যাতে আরও অর্থ বিনিয়োগের মাধ্যমে তারা পণ্য বা সেবাটির উন্নয়ন সাধন করতে পারে। এজন্য তারা শক্তিশালী যুক্তি প্রদান করে কিংবা পণ্য বা সেবার আদিপ্রতিমা (প্রোটোটাইপ) নির্মাণ করে বিনিয়োগকারীদের মন জয় করার চেষ্টা করে।

সমস্ত নতুন প্রতিষ্ঠিত ব্যবসায়িক উদ্যোগকেই সম্ভাবনাময় নতুন ব্যবসা প্রতিষ্ঠান বলা যায় না। যেমন স্ব-নিযুক্ত একক ব্যক্তির শুরু করা যেকোনও ব্যবসা বা যেসব ব্যবসা কখনোই ভবিষ্যতে অংশীদারী মালিকানাপত্রের বাজারে তথা শেয়ারবাজারে নিবন্ধিত হবার অভিলাষ রাখে না, সেগুলিকে সম্ভাবনাময় নতুন ব্যবসা বলা হয় না। সম্ভাবনাময় নতুন ব্যবসা প্রতিষ্ঠান বলতে সেইসব আইনগতভাবে নিবন্ধিত ব্যবসা প্রতিষ্ঠান বা কোম্পানিকে বোঝায় যেগুলির লক্ষ্য থাকে তাদের একক প্রতিষ্ঠাতার ক্ষুদ্র গণ্ডি ছাড়িয়ে অনেক বৃহৎ-মাপের কোনও কিছুতে পরিণত হওয়া। শুরুতে সম্ভাবনাময় নতুন ব্যবসা প্রতিষ্ঠানগুলি উচ্চমাত্রার অনিশ্চয়তার মুখোমুখি হয়ে থাকে। শুভার্থী বিনিয়োগকারীদের বীজরূপী মূলধন (Seed capital) ও বাজারের কোনও এক কোণের (niche) কিছু অনুগত ক্রেতাদের একটি দলের কাছে পণ্য বা সেবা বিক্রি করে এগুলি টিকে থাকে ও দ্রুত প্রবৃদ্ধি অর্জনের চেষ্টা করে। তবে শেষ পরিণামে এগুলির এক বিশাল অংশ (সাধারণত ৯০%) ব্যর্থতায় পর্যবসিত হয়। বাজারে চাহিদাহীন পণ্য বা সেবা প্রস্তাব করা, ভুল সময়ে পণ্য বা সেবা বাজারে মুক্তি দেওয়া, দ্রুত প্রবৃদ্ধির অনুপস্থিতিতে অর্থসংস্থান ফুরিয়ে যাওয়া, প্রতিদ্বন্দ্বী ব্যবসা প্রতিষ্ঠানের সাথে প্রতিযোগিতায় এঁটে না ওঠা, লাভের তুলনায় ব্যয় বেশি হওয়া, একটি বৃহৎ-মাপে উন্নীতযোগ্য ব্যবসায়িক প্রতিমান খুঁজে না পাওয়া, পণ্যের দুর্বল বিপণন, ক্রেতাবান্ধব পণ্য বা সেবা প্রস্তাব না করা, ইত্যাদি সম্ভাবনাময় নতুন ব্যবসা প্রতিষ্ঠানগুলির ব্যর্থ হবার কিছু অন্যতম কারণ। তবে ১০টির মধ্যে একটি সফলতা অর্জন করতে ও বাজারে প্রভাব বিস্তার করতে সক্ষম হয়। কিছু কিছু ব্যক্তিগত মালিকানাধীন সম্ভাবনাময় নতুন ব্যবসা প্রতিষ্ঠান এতই বৃহৎ সাফল্য অর্জন করে, যে এগুলির মূল্যমান কদাচিৎ ১ শত কোটি মার্কিন ডলার অতিক্রম করে যেতে পারে। এগুলিকে অর্থসংস্থানের আলোচনায় "একশৃঙ্গ" ব্যবসা (ইউনিকর্ন) নামে ডাকা হয়।

## তথ্যসূত্র

বিষয়শ্রেণী:উদ্যোগ
বিষয়শ্রেণী:ব্যক্তিগত মালিকানাস্বত্ব
বিষয়শ্রেণী:ব্যবসায় সত্তার ধরন
বিষয়শ্রেণী:ব্যবসা উন্মেষ কেন্দ্র
বিষয়শ্রেণী:২০২০-এর দশকের ফ্যাড ও প্রবণতা
ফ্রেড এসপেনাক

**ফ্রেড এসপেনাক** একজন অবসরপ্রাপ্ত ইমেরিটাস মার্কিন জ্যোতিঃপদার্থবিজ্ঞানী। তিনি গাডার্ড মহাকাশ উড্ডয়ন কেন্দ্রে কাজ করেছেন। তিনি তার গ্রহণের ভবিষ্যতবাণী সংক্রান্ত কর্মের জন্য ভালো পরিচিত।

৭–৮ বছর বয়সে তিনি জ্যোতির্বিজ্ঞানের প্রতি আগ্রহী হোন এবং ৯–১০ বছর বয়সে তিনি নিজের প্রথম টেলিস্কোপ হাতে পান। এসপেনাক দ্বীপের ওয়াগনার কলেজ থেকে পদার্থবিজ্ঞানের উপর স্নাতক ডিগ্রি অর্জন করা সহ গ্রহমণ্ডলের উপর কাজ করেন। তিনি টলেডো বিশ্ববিদ্যালয় থেকে কিট পিক জাতীয় মানমন্দিরে লাল বামন এর মাঝে বিস্ফোরিত এবং জ্বলন্ত তারার উপর স্নাতকোত্তর ডিগ্রি অর্জন করেন।

তিনি গাডার্ড মহাকাশ উড্ডয়ন কেন্দ্রে নিযুক্ত হোন যেখানে তিনি সৌরজগতের গ্রহগুলোর বায়ুমণ্ডল পরিমাপ করতে ইনফ্রারেড স্পেকট্রোমিটার ব্যবহার করতেন। ১৯৭৮ সাল পর্যন্ত তিনি নাসার গ্রহণ সংক্রান্ত সংবাদ সরবরাহ করতেন। তিনি গ্রহণের ভবিষ্যতবাণী সংক্রান্ত বেশ কিছু প্রচলিত কর্মের লেখক, যেমন *ফিফটি ইয়ার ক্যানন অব সোলার ইক্লিপ্সেস: ১৯৮৬–২০৩৫* এবং *ফিফটি ইয়ার ক্যানন অব লুনার ইক্লিপ্সেস: ১৯৮৬–২০৩৫*, দুটো কর্মই গ্রহণের উপর আদর্শ সূত্র। তিনি জীবনের যে প্রথম গ্রহণটি দেখেছিলেন সেটি ছিলো মার্চ ৭, ১৯৭০ তারিখের সূর্যগ্রহণ, যা গ্রহণের প্রতি উনার আগ্রহ সৃষ্টি করে, এবং এরপর থেকে তিনি কুড়িটির বেশি গ্রহণ দেখেছেন।

জিন মিউসের সাথে তিনি ২০০৬ সালে *ফাইভ মিলিনিয়াম ক্যানন অব সোলার ইক্লিপ্সেস* এবং *ফাইভ মিলিনিয়াম ক্যানন অব লুনার ইক্লিপ্সেস* প্রকাশ করেন যে দুটি কর্মের মধ্যে ২০০০ খ্রিস্টপূর্ব থেকে ৩০০০ খ্রিস্টাব্দ পর্যন্ত সব ধরনের সূর্যগ্রহণ (আংশিক, মোট, বৃত্তাকার, বা সংকর) ও চন্দ্রগ্রহণের (পেনম্ব্রাল, আংশিক বা মোট) তথ্য রয়েছে। পরবর্তীতে তিনি *থাউজ্যান্ড ইয়ার ক্যানন অব লুনার ইক্লিপ্সেস ১৫০১ টু ২৫০০*, *থাউজ্যান্ড ইয়ার ক্যানন অব সোলার ইক্লিপ্সেস ১৫০১ টু ২৫০০*, এবং  *২১স্ট সেঞ্চুরি ক্যানন অব সোলার ইক্লিপ্সেস* নামক আরও সংক্ষিপ্ত তালিকা প্রকাশ করেন। এছাড়াও তিনি *টোটালিটি: ইক্লিপ্সেস অব দ্যা সান* বইটির সহ-লেখক (মার্ক লিটম্যান এবং কেন উইলকক্সফ এর সাথে)।

তিনি ডিসকভারি নভোখেয়াযানে করা একটি বায়ুমণ্ডলীয় পরীক্ষার সহ-তদন্তকারী ছিলেন।

তিনি "মিস্টার ইক্লিপস" () নামেও পরিচিত। তিনি গ্রহণ ও মহাকাশ আলোকচিত্রের উপর জন বক্তৃতা দিয়ে থাকেন। এসপেনাকের তোলা জ্যোতির্বিদ্যা সংক্রান্ত ছবিগুলো *[[ন্যাশনাল জিওগ্রাফিক (সাময়িকী)|ন্যাশনাল জিওগ্রাফিক]]*, *[[নিউজউইক]]*, *[[নেচার]]*, *[[নিউ সায়েন্টিস্ট]]* এবং *[[সিয়েল এট এস্পেস]]* সাময়িকীগুলোতে প্রকাশিত হয়েছিলো।

ভারতে থাকাকালে ১৯৯৫ সালে প্যাট্রিসিয়া টোটেনের সাথে তাঁর দেখা হয়। ২০০৬ সালে তাদের বিয়ে হয়।

তিনি ২০০৯ সালে অবসরপ্রাপ্ত হোন। *[[১৪১২০ এসপেনাক]]* গ্রহাণুটি তাঁর স্মরণে ২০০৩ সালে নাম দেওয়া হয়।

## তথ্যসূত্র

## বহিঃসংযোগ

* 

বিষয়শ্রেণী:মার্কিন জ্যোতিঃপদার্থবিজ্ঞানী
বিষয়শ্রেণী:গডার্ড মহাকাশ যাত্রা কেন্দ্র
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:ইমেরিটাস অধ্যাপক
বিষয়শ্রেণী:১৯৫৩-এ জন্ম
বিষয়শ্রেণী:১৯৫২-এ জন্ম
বিষয়শ্রেণী:২০২৫-এ মৃত্যু
সেরিটন ফার্নান্দেস

**সেরিটন বেনি ফার্নান্দেস** (; জন্ম: ২৬ অক্টোবর ১৯৯২; **সেরিটন ফার্নান্দেস** নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব গোয়া এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

ভারতীয় ফুটবল ক্লাব ডেম্পোর যুব পর্যায়ের হয়ে খেলার মাধ্যমে সেরিটন ফুটবল জগতে প্রবেশ করেছেন এবং পরবর্তীকালে লক্ষ্মী প্রসাদ এবং চার্চিল ব্রাদার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, চার্চিল ব্রাদার্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মাঝে তিনি এক মৌসুমের জন্য স্পোর্টিং গোয়ার হয়ে ধারে খেলেছেন। চার্চিল ব্রাদার্সের হয়ে ২ মৌসুমে ১৩ ম্যাচে অংশগ্রহণ করার পর ২০১৭–১৮ মৌসুমে, তিনি চার্চিল ব্রাদার্স হতে ভারতীয় ক্লাব গোয়ায় যোগদান করেছেন।

সেরিটন ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
সেরিটন বেনি ফার্নান্দেস ১৯৯২ সালের ২৬শে অক্টোবর তারিখে ভারতের গোয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০২১ সালের ২রা সেপ্টেম্বর তারিখে, ২৮ বছর, ১০ মাস ও ৭ দিন বয়সে, ডান পায়ে ফুটবল খেলায় পারদর্শী সেরিটন নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় আকাশ মিশ্রের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:চার্চিল ব্রাদার্স ফুটবল ক্লাব গোয়ার খেলোয়াড়
বিষয়শ্রেণী:আই-লিগের খেলোয়াড়
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:গোয়ার ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
প্রীতম কোটাল

**প্রীতম কোটাল** (, ; জন্ম: ৮ সেপ্টেম্বর ১৯৯৩) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মোহনবাগান সুপার জায়ান্ট এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।

ভারতীয় ফুটবল ক্লাব ইউনাইটেডের যুব পর্যায়ের হয়ে খেলার মাধ্যমে প্রীতম ফুটবল জগতে প্রবেশ করেছেন এবং পরবর্তীকালে ওয়ারীর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে ২ মৌসুমে ৩২ ম্যাচে অংশগ্রহণ করার পর ২০১৩–১৪ মৌসুমে তিনি মোহনবাগানে যোগদান করেছেন। মোহনবাগানের হয়ে তার দ্বিতীয় মৌসুমে তিনি শঙ্করলাল চক্রবর্তীর অধীনে ২০১৪–১৫ আই-লিগের শিরোপা জয়লাভ করেছেন। মোহনবাগানে ৪ মৌসুম অতিবাহিত করার পর দিল্লি ডায়নামোসের সাথে চুক্তি স্বাক্ষর করেছেন, যেখানে তিনি ২৪ ম্যাচে ২টি গোল করেছেন। পরবর্তীকালে, তিনি এটিকের হয়ে খেলেছেন। ২০২০–২১ মৌসুমে, তিনি এটিকে হতে ভারতীয় ক্লাব মোহনবাগান সুপার জায়ান্টে যোগদান করেছেন।

২০১১ সালে, প্রীতম ভারত অনূর্ধ্ব-১৯ দলের হয়ে ভারতের বয়সভিত্তিক পর্যায়ে অভিষেক করেছিলেন। ভারতের বয়সভিত্তিক দলের হয়ে খেলার পর, তিনি ২০১৫ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৪৩ ম্যাচে অংশগ্রহণ করেছেন।

## প্রারম্ভিক জীবন
প্রীতম কোটাল ১৯৯৩ সালের ৮ই সেপ্টেম্বর তারিখে ভারতের পশ্চিমবঙ্গের উত্তরপাড়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
প্রীতম ভারত অনূর্ধ্ব-১৯ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন।

২০১৫ সালের ১২ই মার্চ তারিখে, ২১ বছর, ৬ মাস ও ৪ দিন বয়সে, ডান পায়ে ফুটবল খেলায় পারদর্শী প্রীতম নেপালের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ২–০ গোলের ব্যবধানে জয়লাভ করেছিল। ভারতের হয়ে অভিষেকের বছরে প্রীতম সর্বমোট ৯ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:এটিকে ফুটবল ক্লাবের খেলোয়াড়
বিষয়শ্রেণী:কলকাতার ফুটবলার
বিষয়শ্রেণী:আই-লিগের খেলোয়াড়
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:কেরল ব্লাস্টার্স ফুটবল ক্লাবের খেলোয়াড়
বিষয়শ্রেণী:চেন্নাইয়িন ফুটবল ক্লাবের খেলোয়াড়
দারুন নদওয়া

**দারুন নদওয়া** (    একটি ভবন যা মক্কায় বানু কুরাইশ কর্তৃক প্রতিষ্ঠিত হয়েছিল ইসলাম-পূর্ব যুগের উচ্চ পদস্থ কর্মকর্তা ও পিতামাতার মিলনস্থল হিসেবে পরিচিত। কুরাইশ সম্প্রদায় কাবাঘর সংস্কার ও মন্ত্রিপরিষদ বিভক্তকরণের পাশাপাশি কাবাঘরের পাশে আরেকটি প্রাসাদ নির্মাণ করেছিলেন, যার নামকরণ করা হয় দারুন নদওয়া বা মন্ত্রণাপরিষদ। দারুন্ নাদ্ওয়ায় বসে নগরের অভিজাতবর্গ যে কোনো সমস্যা নিয়ে আলোচনা করতেন, কিন্তু নগর ও কাবাঘর বিষয়ক কার্যক্রম, যেগুলোর সাথে সর্বসাধারণের সংশ্লিষ্টতা ছিল, সেগুলোর জন্য সকল নাগরিক কাবা প্রাঙ্গনে সাধারণ সভা করে সিদ্ধান্ত নিতেন। 

## বিবরণ
[থাম্ব| উনিশ শতকে মক্কার [মসজিদ আল-হারাম|গ্র্যান্ড মসজিদের পরিকল্পনা। উত্তর দিকের ডানদিকে ভবনটির একটি সম্প্রসারণ ( *জিয়া'দা* ) যেখানে দারুন নদওয়া মূলত দাঁড়িয়েছিলেন।]]
দারুন নদওয়াহ নির্মাণ করেছিলেন কুসাই ইবনে কিলাব । আদালত, সভা, যুদ্ধ, শান্তি, বিবাহ এবং পুরুষ খৎনা নিয়ে আলোচনা হতো এখানে। এছাড়া  বিশেষ অনুষ্ঠান যখন একটি অল্প বয়সী মেয়েকে বিয়ের জন্য উপযুক্ত ঘোষণা করা হতো এবং অন্যান্য গুরুত্বপূর্ণ বিষয়গুলি এখানে কুরাইশরা আলোচনা করতো।  তাদের গোত্রভিত্তিক সমস্যাবলি সম্পর্কে চিন্তাভাবনা ও শলাপরামর্শ করার কেন্দ্রবিন্দু ছিল এ 'দারুন নদওয়া'। এ সভায় প্রতিটি গোত্র প্রধানরা জমায়েত হতো। 

কুরাইশ পরিবারের গণ্যমান্য ব্যক্তি এবং সদস্য ছাড়াও, ৪০ বছরের বেশি বয়সী ব্যক্তিদেরই ভবনে প্রবেশের অনুমতি দেওয়া হয়। কারণ এই বয়সটিকে পরিণত বয়স হিসেবে বিবেচনা করা হতো। যাইহোক, বেশ কয়েকবার সেই বয়সের কম বয়সীদের অনুমতি দেওয়া হয়েছিল কারণ তারা একটি পরিপক্ক চিন্তাভাবনা দেখাতে সক্ষম হয়েছিল। একটি উদাহরণ আবু জাহাল যিনি ডাকনাম "আবুল হেকাম বা জ্ঞানের জনক"। 

## তথ্যসূত্র

বিষয়শ্রেণী:মক্কা
বিষয়শ্রেণী:সৌদি আরব
কুরাইশদের বাজপাখি

**কুরাইশদের বাজপাখি** (, *সাক্বুরো কুরাইশেন*) হল একটি প্রতীকী চিহ্ন যা বেশ কয়েকটি প্রতীক, অস্ত্রের কোট এবং আরব লীগের বিভিন্ন রাজ্যের পতাকায় পাওয়া যায়। আরব উপদ্বীপের আরবরা, বিশেষ করে পারস্য উপসাগরের উপকূলের আরব প্রান্তের লোকেরা, ঐতিহ্যগতভাবে ভ্রান্ত বিশেষজ্ঞ; ফ্যালকন (এবং বাজপাখি) স্ট্যাটাস প্রতীকী হিসেবে দেখা হয় এবং জাতিগত আরবদের মধ্যে একটি সাধারণ গৃহপালিত প্রাণী। এছাড়াও কুরাইশ এবং মুহাম্মদ সম্পর্কে ঐতিহ্য এবং লিপিবদ্ধ ইতিহাস দাবি করে যে একটি বাজপাখিকে বংশ প্রতীক হিসাবে ব্যবহার করা হয়েছিল। অতএব, *কুরাইশী বাজপাখির* বিভিন্ন রূপ ছিল এবং আজ অবধি বেশ কয়েকটি আরব রাজ্যের পতাকা, অস্ত্রের কোট, সিল এবং প্রতীকগুলিতে দেখা যায়। কুরাইশদের বাজপাখি সেই অর্থে সালাউদ্দিনের ঈগলের প্রতিদ্বন্দ্বী। 
চিত্র:Emblem of Kuwait.svg|কুয়েতের প্রতীকে কুরাইশি বাজপাখি
চিত্র:Emblem of the United Arab Emirates.svg|সংযুক্ত আরব আমিরাতের প্রতীকে কুরাইশি বাজপাখি
চিত্র:Emblem of Abu Dhabi.svg|আবুধাবি (সংযুক্ত আরব আমিরাত) এর আমিরাতের প্রতীকে হক
চিত্র:Coat of Arms of Dubai.png|দুবাই (সংযুক্ত আরব আমিরাত) এর প্রতীকে কুরাইশি বাজপাখি
চিত্র:Coat of arms of Libya (1977-2011).svg|কুরাইশি বাজপাখি লিবিয়ার সাবেক কোট (২০১১ পর্যন্ত)
চিত্র:Coat of arms of Libya Tobruk Government.svg|কোরাইশী বাজপাখি লিবিয়ান কোট অফ টোব্রুকের জেনারেল হাফতারের সরকার দ্বারা ব্যবহৃত
চিত্র:Coat of arms of the Federation of Arab Republics (1972–1977).svg|কুরাইশি বাজপাখি প্রাক্তন ফেডারেশন অব আরব রিপাবলিকের (মিশর, সিরিয়া এবং লিবিয়া সহ) (১৯৭২-১৯৮০)
চিত্র:Emblem of Syria (1945–1958).svg|সিরিয়ান প্রজাতন্ত্র (১৯৪৬–৫৮) এবং সিরিয়ান আরব প্রজাতন্ত্র (১৯৬১–১৯৬৩) এর কোটের কোরে কুরাইশি বাজপাখি
চিত্র:Emblem of Syria (1963–1972) based on Emblem of Syria (1945–1958, 1961–1963).svg|সিরিয়ার আরব প্রজাতন্ত্র (১৯৬৩-১৯৭২)
চিত্র:Emblem of Syria (1980–2024).svg|কুরাইশি বাজপাখি সিরিয়ার (১৯৮০ সাল থেকে)
চিত্র:Emblem of the Palestine Liberation Army.svg|ফিলিস্তিন লিবারেশন আর্মির প্রতীকে কুরাইশি বাজপাখি 


## তথ্যসূত্র

বিষয়শ্রেণী:আরব লিগ
বিষয়শ্রেণী:আরবের ইতিহাস
বিষয়শ্রেণী:আরব জাতীয়তাবাদী প্রতীক
ভেঙ্কটেশ আইয়ার

**ভেঙ্কটেশ রাজাসেকারান আইয়ার** (; জন্ম ২৫ ডিসেম্বর ১৯৯৪) একজন ভারতীয় ক্রিকেটার যিনি মধ্যপ্রদেশ ও কলকাতা নাইট রাইডার্স-এর হয়ে খেলেন।

## জীবনী
রেলওয়ে ক্রিকেট দলের হয়ে **হলকার স্টেডিয়ামে** ২০০৫ এর মার্চে টুয়েন্টি২০ ক্রিকেটে অভিষেক হয় এবং একই বছরের ডিসেম্বরে সৌরাষ্ট্র ক্রিকেট দলের হয়ে সৌরাষ্ট্র ক্রিকেট সংস্থা স্টেডিয়াম লিস্ট এ ক্রিকেটে অভিষেক হয়, তখন তিনি ব্যাচেলর অব কমার্স ডিগ্রীর অধ্যয়নরত ছিলেন। চ্যাটার্ড অ্যাকাউনটিং-এর ইন্টারমিডিয়েট পরীক্ষা পাশের পর সে মনস্থির করেছিল যে, খেলা থেকে নিজেকে সরিয়ে নিবে এবং তার ব্যবসায় প্রশাসনে স্নাতক পর্বে ভর্তি হবে এবং পরবর্তীতে ক্রিকেটকে এগিয়ে নিয়ে যাবে। ভেঙ্কটেশ ২০১৮ সালের ৬ ডিসেম্বর ২০১৮-১৯ রণজি ট্রফি প্রতিযোগিতায় মধ্যপ্রদেশ ক্রিকেট দলের হয়ে প্রথম শ্রেণীর ক্রিকেটে অভিষেক করেন।

২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লিগের পূর্বে খেলোয়াড় নিলামে আইয়ারকে কলকাতা নাইট রাইডার্স তাদের দলভূক্ত করে নেয়। ২০ সেপ্টেম্বর ২০২১ রয়্যাল চ্যালেঞ্জার্স ব্যাঙ্গালোরের বিপরীতে তার আইপিএল অভিষেক হয়। ২৩ সেপ্টেম্বর ২০২১ তারিখে মুম্বাই ইন্ডিয়ানস-এর বিপরীতে তার প্রথম আইপিএল অর্ধ-শতক রান সংগ্রহ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:মধ্যপ্রদেশের ক্রিকেটার
বিষয়শ্রেণী:ইন্দোর থেকে আগত ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:ল্যাঙ্কাশায়ারের ক্রিকেটার
উজবেকিস্তানে শিশুশ্রম

উজবেকিস্তানের তুলা শিল্পে জোরপূর্বক শিশুশ্রম ব্যাপকভাবে ছড়িয়ে পড়েছে বলে জানা গেছে। ২০০৭ সালের বিবিসি *নিউজনাইটের* একটি প্রতিবে নিয়ন্ত্রিত তুলা শিল্পে প্রতি বছর আড়াই মাসের জন্য এই বাধ্যতামূলক শ্রম হয়ে থাকে। রেডিও ফ্রি ইউরোপ উজবেক মানবাধিকার কর্মীরা প্রতিবেদনে জানিয়েছে যে, শিশুদের জোরপূর্বক শ্রম "ইচ্ছাকৃত রাষ্ট্রীয় নীতি"।
 
অ্যাসদা, গ্যাপ, মার্কস অ্যান্ড স্পেন্সার এবং টেসকো সহ বেশ কয়েকটি পশ্চিমা খুচরা গ্রুপ এই প্রথা বর্জন করেছে। ২০০৯ সাল পর্যন্ত আনুষ্ঠানিকভাবে নিষিদ্ধ হলেও, এই প্রথা এখনও অব্যাহত রয়েছে বলে জানা গেছে।

এই প্রথাগুলি প্রায় ব্যাপক বৈশ্বিক কভারেজ অনুসরণ করে এবং এই প্রথা বন্ধ করার প্রতিশ্রুতি দিয়ে, উজবেকিস্তানের মন্ত্রিপরিষদ ১৮ বছরের কম বয়সী কেউ তুলা ফসল সংগ্রহে অংশ নেবে না তা নিশ্চিত করার জন্য এটির অভিপ্রায় ঘোষণা করে, যেমনটি মার্কিন শ্রমবিভাগের একটি প্রতিবেদনে তুলে ধরা হয়েছে।

একই প্রতিবেদনে আরো উল্লেখ করা হয়েছে যে, উজবেক সরকার আইএলও পদ্ধতি ব্যবহার করে একটি নজরদারি প্রচেষ্টা চালিয়ে দেশের সব তুলা উৎপাদনকারী অঞ্চলে ২০১৪ সালে শরৎকালের ফসল সংগ্রহে ৪১ জন শিশু শ্রমিককে খুঁজে পায়, শিশুশ্রম ব্যবহারের জন্য ১৯ জন বিদ্যালয় কর্মকর্তা ও খামার পরিচালকদের জরিমানা করা হয় এবং শিশুদের মাঠ থেকে অপসারণ করা হয়। কয়েকটি ক্ষেত্রে, প্রতিবেদনগুলি ইঙ্গিত করে যে, একটি স্থানীয় সরকার কর্তৃপক্ষ যেমন একটি জেলা বা আঞ্চলিক শাসক কর্মকর্তা বা শহরের মেয়র সরাসরি ১৮ বছরের কম বয়সী শিক্ষার্থীদের একত্রিত করার আদেশ দিতে পারেন।

কিছু এনজিও, বিশেষ করে উজবেক – জার্মান ফোরাম ফর হিউম্যান রাইটস (ইউজিএফ), বিশ্বব্যাপী এবং ইউরোপে এই অনৈতিক প্রথা সম্পর্কে সচেতনতা বাড়ানোর চেষ্টা করেছে। ইউজিএফ সেভ দ্য চিলড্রেন সেন্ট্রাল এশিয়া সহ অনেক অলাভজনক এবং এনজিও দ্বারা সমর্থিত।

তুলার ক্ষেতে মৌলিক শ্রম অধিকারে দেশটি উল্লেখযোগ্য অগ্রগতি অর্জন করেছে। ২০২০ সালের তুলা ফসলে ৯৬ শতাংশেরও বেশি শ্রমিক অবাধে কাজ করেছে এবং শিক্ষার্থী, শিক্ষক, ডাক্তার এবং নার্সদের পদ্ধতিগত নিয়োগ সম্পূর্ণভাবে বন্ধ হয়ে গেছে।

## তথ্যসূত্র

## আরও দেখুন

* উজবেকিস্তানে মানবাধিকার

উজবেকিস্তান
শ্রম
বিষয়শ্রেণী:দেশ অনুযায়ী শৈশব
নাইজেরিয়ায় শিশুশ্রম

ধর্ষণ এবং জোরপূর্বক যৌন সম্পর্ক মানসিক চাপ এবং আন্তর্জাতিক উদ্বেগের কারণ। এটি অনুমান করা হয়েছিল যে শিশুশ্রম এশিয়ায় কর্মীদের মধ্যে ২২%, আফ্রিকায় ৩২%, ল্যাটিন আমেরিকায় ১৭% এবং মার্কিন যুক্তরাষ্ট্র, কানাডা, ইউরোপ এবং অন্যান্য ধনী দেশগুলিতে ১%। নাইজেরিয়ায় শিশুশ্রম হচ্ছে ১৮ বছরের কম বয়সী শিশুদের এমনভাবে কর্মসংস্থান করা যা তাদেরকে মৌলিক শিক্ষা ও বিকাশ থেকে বাধা দেয়। দেশের প্রতিটি রাজ্যে শিশুশ্রম ব্যাপক। ২০০৬ সালে, শিশুশ্রমিকের সংখ্যা আনুমানিক ১৫ মিলিয়ন ছিল।

নাইজেরিয়ায় দারিদ্র্য একটি প্রধান কারণ যা শিশুশ্রমে বাধ্য করে। দরিদ্র পরিবারে শিশুশ্রম পরিবারের আয়ের একটি প্রধান উৎস।

নাইজেরিয়া একটি পুরুষ অধ্যুষিত সমাজ যেখানে পুরুষদের তাদের নারী সমকক্ষের চেয়ে শ্রেষ্ঠ বলে মনে করা হয়।

## বর্তমান অবস্থা
ইউনিসেফ নাইজেরিয়া শিশুদের অধিকারের জন্য সক্রিয়। শিশুশ্রমিকদের মধ্যে রয়েছে রাস্তার বিক্রেতা, জুতা শাইনার, শিক্ষানবিশ মিস্ত্রি, ছুতার, ভলকানাইজার, দর্জি, নাপিত এবং গৃহকর্মী। অনেক কর্মজীবী শিশুরা বিপজ্জনক এবং অস্বাস্থ্যকর পরিবেশের মুখোমুখি হয়। ২০০৩ সালের আগস্টে নাইজেরিয়ার সরকার আনুষ্ঠানিকভাবে তিনটি আন্তর্জাতিক শ্রম সংস্থার কনভেনশন গ্রহণ করে যাতে শিশুদের কর্মসংস্থানের জন্য ন্যূনতম বয়স নির্ধারণ করা যায়। সরকার পশ্চিম আফ্রিকান কোকো কৃষি প্রকল্প (WACAP) বাস্তবায়ন করেছে। নাইজেরিয়ার গ্রাম ও শহরে শিশুশ্রমের একই রকম ঘটনা রয়েছে।

যুক্তরাষ্ট্রের শ্রমবিভাগ তার ২০১০ সালের রিপোর্টে দাবি করেছে, নাইজেরিয়া শিশুশ্রমের সবচেয়ে খারাপ রূপ দেখছে, বিশেষ করে কৃষি এবং গার্হস্থ্য সেবায়। গ্রামাঞ্চলে, বেশিরভাগ শিশু কাসাভা, কোকো এবং তামাকের মতো পণ্যের কৃষিতে কাজ করে। এই শিশুরা সাধারণত তাদের পরিবারের সাথে দীর্ঘ সময় এবং সামান্য বেতনের জন্য কাজ করে। প্রতিবেদনে দাবি করা হয়েছে যে, কিছু শিশু কোকো ও

তামাকের ক্ষেতে কীটনাশক এবং রাসায়নিক সারের সংস্পর্শে এসেছে কারণ প্রাচীন কৃষিকাজের অনুশীলনের কারণে বা তাদের প্রতিরক্ষামূলক পোশাক ছাড়াই বাধ্যতামূলক শ্রমিক হিসাবে নিযুক্ত করা হছে। উপরন্তু, পথশিশুরা কুলি ও ঝাড়ুদার হিসাবে কাজ করে এবং তাদের একটি ক্রমবর্ধমান সংখ্যা ভিক্ষাবৃত্তিতে নিযুক্ত আছে। প্রতিবেদনে দাবি করা হয়েছে যে, পোর্ট হারকোর্ট এবং লাগোস সহ নাইজেরিয়ার কিছু শহরে শিশুদের, বিশেষ করে মেয়েদের বাণিজ্যিক যৌন শোষণও ঘটছে।

## পাচার
নাইজেরিয়ায় শিশুদের পাচার হয়। নিরক্ষর শিশুদের মধ্যে শিশুশ্রম বেশি দেখা যায়। নাইজেরিয়ার দক্ষিণ-পশ্চিমাঞ্চলে গড়ে কর্মক্ষম শিশুদের জন্য কাজের চাপ বেশি হয়। ছেলেদের বেশি উপার্জনের প্রবণতা অধিক। মেয়েদের বিদ্যালয়ে পড়াশোনায় অংশগ্রহণ না করার সম্ভাবনা ছেলেদের তুলনায় অভিভাবকদের অভাবের কারণে বেশি হয়ে থাকে। বিদ্যালয়ে অংশগ্রহণ না করা দারিদ্র্যের সাথে সম্পর্কিত। প্রায় এক তৃতীয়াংশ কর্মক্ষম শিশু তাদের নিয়োগকর্তার কাছ থেকে কোন সুবিধা পায় না। শিক্ষার্থীদের মধ্যে শিশুশ্রম প্রায়ই বিদ্যালয়ের পড়াশোনা ব্যাহত করে।

## আরও দেখুন

* আফ্রিকায় শিশুশ্রম
* নাইজেরিয়ায় শিশু যৌন নির্যাতন
* আধুনিক আফ্রিকায় দাসত্ব

## তথ্যসূত্র
 

## বহিঃসংযোগ

* জাতিসংঘ আফ্রিকা পুনরুদ্ধারের কাগজ
* আফ্রিকার শিশুশ্রম নিয়ে আন্তর্জাতিক শ্রম সংস্থার কাগজ

বিষয়শ্রেণী:CS1 maint: archived copy as title
বিষয়শ্রেণী:নাইজেরিয়ায় শিশুর অধিকার
বিষয়শ্রেণী:দেশ অনুযায়ী শিশুশ্রম
বিষয়শ্রেণী:দেশ অনুযায়ী শৈশব
বিষয়শ্রেণী:নাইজেরিয়ার অর্থনীতি
খালেজা

***খালেজা*** ( শক্তি) ২০১০ এ মুক্তিপ্রাপ্ত তেলুগু ভাষার একটি ফ্যান্টাসি একশন কমেডি ধাঁচের চলচ্চিত্র। এটি রচনা এবং পরিচালনা করেছেন ত্রিবিক্রম শ্রীনিবাস। এতে মুল চরিত্রে অভিনয় করেন মহেশ বাবু, আনুষ্কা শেট্টি এবং প্রকাশ রাজ। এছাড়াও পার্শ্বচরিত্রে অভিনয় করেন শফি, সুনিল, ব্রহ্মানন্দম এবং আলী।

গল্পে দেখা যায় রাজু (মহেশ বাবু) একজন ক্যাব ড্রাইভার যে জি.কে (রাজ) এর মুখোমুখি হয় একটি গ্রাম কে বাঁচাতে। চলচ্চিত্রে অবৈধভাবে জমি খোঁড়া দেখানো হয় যেটি পরিবেশ দূষণের জন্য দায়ী। এই চলচ্চিত্রের মাধ্যমে তিন বছর বিরতির পর  অভিনেতা হিসেবে আবার চলচ্চিত্রে ফিরে আসে মহেশ বাবু।

চলচ্চিত্র টি ৭ অক্টোবর ২০১০ সালে মুক্তি পায়। চলচ্চিত্র টি *সেরা নৈপথ্য গায়ক* এবং *সেরা গীতিকার* এর জন্য ফিল্মফেয়ার পুরস্কার লাভ করে। মুক্তির পর থেকে এটি ইতিবাচক সাড়া পায় কিন্তু বক্স অফিসে তেমন সুবিধা করতে পারে নি। কিন্তু পরবর্তীতে এটি ধ্রুপদী চলচ্চিত্র হিসেবে বিবেচিত হয়।
## সারসংক্ষেপ
পালি গ্রামের মানুষজন একটি অজানা রোগের কারণে মারা যাচ্ছে। একটি ভবিষ্যদ্বাণী অনুসারে গ্রাম কে বাঁচাতে ইশ্বর তাদের জন্য একজন রক্ষক পাঠাবেন। সিধাপ্পা ট্যাক্সি ড্রাইভার রাজুর মধ্যে অতিপ্রাকৃত সেই সম্ভাবনা দেখতে পায়।

## কুশলাদি

* মহেশ বাবু - জি. সিতারামা রাজু
* আনুষ্কা শেট্টি - সুভাষীনি (কণ্ঠ দিয়েছেন সৌম্য শর্মা)
* প্রকাশ রাজ - জি.কে
* সুনিল - বাবাজি
* ব্রহ্মানন্দম - মিরিয়াম
* আলী - টম ক্রুজ
* অমিত তিওয়ারি - জি.কে'র ছেলে
* সুপ্রিয়া কার্ণিক - জি.কে'র স্ত্রী
* অর্চনা - জি.কে'র সহযোগী
* সুধা - জি.কে'র সহযোগী
* শফি - সিধাপ্পা
* সুব্বারাজু - গোভার্ধান
* কোটা শ্রীনিবাস রাও - রাজুর দাদা
* তানিকেল্লা ভারানি - দূর্গা প্রসাদ, সুভাষীণির পিতা
* রাও রমেশ - তান্ত্রিক
* রাঘু বাবু - সুন্দারাম
* আমান ধালিওয়াল - জন
* আনান্থ বাবু - আনান্থ
* ধারমাভারাপু সুব্রামানিয়াম - ট্যাক্সির মালিক
* এম.এস নারায়ণা - গ্রামবাসী
* নাসার
* গুন্ডু সুন্দারশন

## সঙ্গীত

## পুরস্কার
;ফিল্মফেয়ার পুরস্কার দক্ষিণ
;;জয়ী:
* সেরা গীতিকার- তেলুগু: রামাযোগ্য শাস্ত্রী – "সাদা শিভা"
* সেরা নৈপথ্য গায়ক- তেলুগু: রমেশ ভিনায়াগাম এবং এন.সি কারুন্য – "সাদা শিভা"
;;মনোনীত:
* সেরা পার্শ্বচরিত্র – তেলুগু – শফি

## তথ্যসূত্র

বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:ভারতীয় পথ চলচ্চিত্র
বিষয়শ্রেণী:রাজস্থানের পটভূমিতে চলচ্চিত্র
বিষয়শ্রেণী:রাজস্থানে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের তেলুগু ভাষার চলচ্চিত্র
বিষয়শ্রেণী:মহারাষ্ট্রে ধারণকৃত চলচ্চিত্র
খনি (ভূগর্ভস্থ শিশুশ্রম নিষিদ্ধকরণ) আইন ১৯০০

**খনি (ভূগর্ভস্থ শিশুশ্রম নিষিদ্ধকরণ) আইন ১৯০০** ছিল যুক্তরাজ্যের সংসদ প্রণিত একটি আইন। এই আইন ১৩ বছর বা তার নিচের ছেলেদের কাজ করতে অথবা (কাজের উদ্দেশ্যে) খনিতে থাকাকে নিষিদ্ধ করেছে।

এই আইনের ফলে প্রায় ৩০০০ ছেলেরা প্রভাবিত হয় বলে ধারণা করা হয়, যা ৩০শে জুলাই, ১৯০০ সালে পাশ হয়।

*নারী, তরুণ ব্যক্তি এবং শিশু নিয়োগ আইন ১৯২০* এর কঠিন ব্যবস্থা নেওয়ার ফলে এই আইনটি আর প্রয়োজন না হওয়ায় একে সম্পূর্ণরূপে *খনি ও প্রস্তরখনি আইন ১৫৪* (অ. ৭০) এ বাতিল করা হয়।

## আরও দেখুন

* যুক্তরাজ্যের হাউস অফ কমন্স

## তথ্যসূত্র

বিষয়শ্রেণী:যুক্তরাজ্যের আইন
বিষয়শ্রেণী:শিশু অধিকার
বিষয়শ্রেণী:খনি আইন
বিষয়শ্রেণী:শিশুশ্রম আইন
শিশুশ্রম বিরোধী কর্মসূচি

একটি চাইল্ড লেবার প্রোগ্রাম অফ অ্যাকশন যাকে কখনও কখনও চাইল্ড লেবার অ্যাকশন প্রোগ্রাম বা অ্যাকশন প্রোগ্রাম অন দ্য এলিমিনেশন অব চাইল্ড লেবার (এপেক) বলা হয় একটি জাতীয় কর্মসূচি যা একটি নির্দিষ্ট দেশে শিশুশ্রমকে মোকাবেলা করে। এর মধ্যে রয়েছে শিশুশ্রমের সবচেয়ে খারাপ ফর্ম, কিন্তু সীমাবদ্ধ নয়।

নিম্নোক্ত দেশগুলি এই ধরনের একটি কর্মসূচি গ্রহণ করেছে, অথবা পরিকল্পনা গ্রহণ করেছে:

* বতসোয়ানা
* লেসোথো
* নামিবিয়া
* সোয়াজিল্যান্ড

বিষয়শ্রেণী:শিশুশ্রম
২০২১–২২ আয়ারল্যান্ড নারী ক্রিকেট দলের জিম্বাবুয়ে সফর

আয়ারল্যান্ড নারী ক্রিকেট দল ২০২১ সালের অক্টোবর মাসে চারটি একদিনের আন্তর্জাতিক (ওডিআই) ম্যাচ খেলার জন্য জিম্বাবুয়ে সফর করে। ২০২১ সালের সেপ্টেম্বর মাসে সিরিজের সূচি ঘোষিত হয়। ২০১৮ সালে নিউজিল্যান্ডের আয়ারল্যান্ড সফরের পর এ সিরিজেই প্রথমবারের মত আয়ারল্যান্ড একদিনের আন্তর্জাতিক ম্যাচে অংশ নেয়, যার সাথে আন্তর্জাতিক ক্রিকেট কাউন্সিল (আইসিসি) থেকে ২০২১ সালের এপ্রিল মাসে একদিনের আন্তর্জাতিক মর্যাদা লাভের পর জিম্বাবুয়েও এ সিরিজেই প্রথমবারের মত একদিনের আন্তর্জাতিক ম্যাচ খেলে। সিরিজটি উভয় দলের জন্য ২০২১ নারী ক্রিকেট বিশ্বকাপ বাছাইপর্ব টুর্নামেন্টের প্রস্তুতি হিসেবে গণ্য হয়।

সিরিজে আয়ারল্যান্ড ৩–১ ব্যবধানে জয়লাভ করে। সিরিজের শেষ ম্যাচে আয়ারল্যান্ডের অ্যামি হান্টার ১৬ বছর বয়সে শতরানের ইনিংস খেলে ওডিআই ক্রিকেটের ইতিহাসে সর্বকনিষ্ঠ শতকধারী খেলোয়াড় হওয়ার কৃতিত্ব অর্জন করেন।

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

আয়ারল্যান্ড ২০২১–২২
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২১-এ জিম্বাবুয়ের ক্রিকেট
বিষয়শ্রেণী:২০২১-এ আইরিশ ক্রিকেট
বিষয়শ্রেণী:আয়ারল্যান্ড ক্রিকেট দলের জিম্বাবুয়ে সফর
উলাস টুনা অ্যাস্টেপ

**উলাস টুনা অ্যাস্টেপ** (জন্ম: ৫ মে ১৯৮৮) হলেন একজন তুর্কি অভিনেতা।

## জীবনী
উলাস টুনা অ্যাস্টেপ ৫ মে ১৯৮৮ সালে ইজমিতে জন্মগ্রহণ করেন।। তিনি ইস্তাম্বুল হাইস্কুলে ভর্তি হন এবং ইজমিতে প্রাথমিক ও মাধ্যমিক শিক্ষা সমাপ্ত করেন। 

তিনি ২০০৮ সালে দ্য অটোমান রিপাবলিক-এর সেটে সহকারী পোশাক নকশাকার হিসাবে কাজ করেছিলেন। এরপরে বেশ কিছু নাটক এবং টিভি সিরিজে তাকে লক্ষ্য করা যায়। তিনি টিভি সিরিজ *কারাদায়ি*-এ ওরহান চরিত্রে, *আনালার ভে আনেলের দিজিসিন্দে*-তে মুস্তফা চরিত্রে, *রুইয়া*-এ আলাজ চরিত্রে এবং *সেন আনলাত কারাদেনিজ*-এ তাহির চরিত্রে অভিনয় করেন।

এছাড়াও অ্যাস্টেপ বেরকুন ওইয়া পরিচালিত বায়রাক এবং বাবামিন সিসেটলারি-তে মূখ্য ভূমিকায় অভিন

এছাড়াও অ্যাস্টেপ বেরকুন ওইয়া পরিচালিত বায়রাক এবং বাবামিন কেসেটলারি-তে মূখ্য ভূমিকায় অভিনয় করেন। এবং তিনি সামি বেরাত মারজালি কর্তৃক নির্মিত *লিভ্স অফ গ্লাসেও* তিনি অভিনয় করেন। 

এমরে ইয়েকসানের *কোরফেজ*-সহ বেশ কয়েকটি স্বল্পদৈর্ঘ্য চলচ্চিত্রেও তার ভূমিকা রয়েছে যেখানে তিনি সেলিমের চরিত্রে অভিনয় করেছিলেন। 

তিনি বর্তমানে ইতিহাসভিত্তিক ধারাবাহিক বারবারোসলারে এনজিন আলতান দুজিয়াতান, ইয়েটকিন ডিকিনসিলার এবং পেলিন আকিলের সাথে প্রধান চরিত্রে অভিনয় করছেন। 

## অভিনয়

### টিভি সিরিজ

### চলচ্চিত্র

### স্বল্পদৈর্ঘ্য চলচ্চিত্র

## মঞ্চনাটক

## তথ্যসূত্র

## বহিঃসংযোগ
* আইএমডিবিতে 

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:তুর্কি অভিনেতা
বিষয়শ্রেণী:তুর্কি ব্যক্তি
বিষয়শ্রেণী:তুর্কি চলচ্চিত্র অভিনেতা
বিষয়শ্রেণী:তুর্কি টেলিভিশন অভিনেতা
ফুমিও কিশিদা

একজন জাপানি রাজনীতিবিদ। তিনি জাপানের ১০০তম প্রধানমন্ত্রী হিসেবে দায়িত্ব পালন করছেন। এছাড়াও তিনি ২০২১ সালের ২৯ সেপ্টেম্বর থেকে লিবারেল ডেমোক্রেটিক পার্টির সভাপতির দায়িত্ব পালন করছেন। তিনি জাপানের হাউজ অব রিপ্রেজেনটেটিভের সদস্য এবং ২০১২ থেকে ২০১৭ সাল পর্যন্ত জাপানের পররাষ্ট্রমন্ত্রী এবং ২০১৭ সালে ভারপ্রাপ্ত প্রতিরক্ষামন্ত্রী হিসেবে তিনি ২০১৭ থেকে ২০২০ সাল পর্যন্ত এলডিপি পলিসি রিসার্চ কাউন্সিলের সভাপতি ছিলেন। তিনি ২০২১ সালে এলডিপি লিডারশিপ নির্বাচনে তারো কোনোর বিপক্ষে ৬০.২% ভোট পেয়ে জয়ী হন, এবং পূর্ববর্তী নেতা ইয়োশিহিদে সুগার স্থলাভিষিক্ত হয়ে ২০২১ সালের ৪ঠা অক্টোবর প্রধানমন্ত্রীর দায়িত্ব গ্রহণ করেন।

## প্রারম্ভিক জীবন
কিশিদা ১৯৫৭ সালের ২৯শে জুলাই টোকিওর শিবুয়া শহরে এক রাজনৈতিক পরিবারে জন্মগ্রহণ করেন। তার পিতা ফুমিতাকে কিশিদা অর্থনীতি, বাণিজ্য ও শিল্প মন্ত্রণালয়ের সরকারি কর্মকর্তা এবং ক্ষুদ্র ও কুটির শিল্প এজেন্সির পরিচালক ছিলেন। কিশিদা পরিবারের আদি নিবাস হিরোশিমা, তারা প্রতি গ্রীষ্মে হিরোশিমায় যায়। কিশিদা পরিবারের অনেক সদস্য পারমাণবিক বিস্ফোরণে মারা যায়। ফুমিও সেই বিস্ফোরণ থেকে বেঁচে যাওয়া ব্যক্তিদের কাছ থেকে সেই গল্প শুনে বড় হয়েছেন। তার 
পিতা ফুমিতাকে এবং পিতামহ মাসাকি কিশিদাও রাজনীতবিদ ছিলেন এবং তারা জাপানের নিম্নকক্ষের সদস্য ছিলেন। রাজনীতিবিদ ইয়োইচি মিয়াজাওয়া তার আত্মীয়। এবং সাবেক প্রধানমন্ত্রী কিইচি মিয়াজাওয়া তার দূর সম্পর্কের আত্মীয়।

তিনি নিউ ইয়র্কের কুইন্সের পার্শ্ববর্তী এমহার্স্টের পি.এস. ০১৩ ক্লিমেন্ট সি. মুর ইলিমেন্টারি স্কুলে পড়াশোনা করেন, কারণ তার পিতা তখন মার্কিন যুক্তরাষ্ট্রে কর্মরত ছিলেন। তিনি কোজিমাচি ইলিমেন্টারি স্কুল ও কোজিমাচি জুনিয়র হাই স্কুলে পড়াশোনা করেন। কিশিদা কাইসেই একাডেমি থেকে পাস করেন, সেখানে তিনি বেসবল দলে খেলতেন।

টোকিও বিশ্ববিদ্যালয় থেকে কয়েকবার প্রত্যাখ্যাত হওয়ার পর তিনি ওয়াসেদা বিশ্ববিদ্যালয় থেকে ১৯৮২ সালে আইন বিষয়ে স্নাতক ডিগ্রী অর্জন করেন। ওয়াসেদাতে থাকাকালীন তাকেশি ইওয়াইয়া তার বন্ধু ছিলেন।

## সম্মাননা
* : অর্ডার অব অরেঞ্জ-নাসাউ-এর নাইট গ্র্যান্ড ক্রস (২৯ অক্টোবর ২০১৪)।

## টীকা

## তথ্যসূত্র

## বহিঃসংযোগ

* দাপ্তরিক ওয়েবসাইট 
* MOFA Official Website (in English)
* টুইটার 
* 
* YouTube

|-

|-

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর জাপানি রাজনীতিবিদ
বিষয়শ্রেণী:ওয়াসেদা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর জাপানের প্রধানমন্ত্রী
বিষয়শ্রেণী:জাপানের পররাষ্ট্রমন্ত্রী
বিষয়শ্রেণী:জাপানের প্রতিরক্ষামন্ত্রী
বিষয়শ্রেণী:নিপ্পন কাইজির সদস্য
বিষয়শ্রেণী:লিবারেল ডেমোক্র্যাটিক পার্টি (জাপানের) রাজনীতিবিদ
বিষয়শ্রেণী:হাউজ অব রিপ্রেজেন্টেটিভের (জাপান) সদস্য
বিষয়শ্রেণী:হিরোশিমার ব্যক্তি
বিষয়শ্রেণী:অর্ডার অব অরেঞ্জ-নাসাউয়ের নাইট গ্র্যান্ড ক্রস
বিষয়শ্রেণী:১৯৫৭-এ জন্ম
বিষয়শ্রেণী:মার্কিন যুক্তরাষ্ট্রে জাপানি প্রবাসী
২০২১ সাইপ্রাস টি২০আই কাপ

**২০২১ সাইপ্রাস টি২০আই কাপ** ছিল একটি টোয়েন্টি২০ আন্তর্জাতিক (টি২০আই) ক্রিকেট সিরিজ যা ২০২১ সালের অক্টোবর মাসে সাইপ্রাসে অনুষ্ঠিত হয়। সিরিজে স্বাগতিক সাইপ্রাসের সাথে অংশগ্রহণ করে আইল অব ম্যান ও এস্তোনিয়া। ৫ অক্টোবর সাইপ্রাস ও এস্তোনিয়া একটি দুই ম্যাচের দ্বিপাক্ষিক সিরিজ খেলে, যে ম্যাচগুলো ছিল উভয় দলের প্রথম আনুষ্ঠানিক টি২০ আন্তর্জাতিক ম্যাচ। এর পর ৬ অক্টোবর শুরু হয় সাইপ্রাস টি২০আই কাপ। ম্যাচগুলো সাইপ্রাসের লেমেসোস জেলার সোতিরা এলাকার হ্যাপি ভ্যালি মাঠে অনুষ্ঠিত হয়।

দ্বিপাক্ষিক সিরিজে ২–০ ব্যবধানে জয়ী হয় সাইপ্রাস। ত্রিদেশীয় সিরিজে নিজেদের সব ম্যাচে জয়ী হয়ে চ্যাম্পিয়ন হয় আইল অব ম্যান।

## দলীয় সদস্য

সাইপ্রাস মিখালিস কিরিয়াকোকে অধিনায়ক হিসেবে রেখে ২২ সদস্যের একটি প্রাথমিক দল ঘোষণা করে, যেটিকে সিরিজের আগে ১৬ সদস্যে নামিয়ে আনা হয়।

## দ্বিপাক্ষিক সিরিজ

### টি২০আই সিরিজ
#### ১ম টি২০আই

#### ২য় টি২০আই

## ত্রিদেশীয় সিরিজ

### পয়েন্ট তালিকা

 চ্যাম্পিয়ন

### সূচি

----

----

----

----

----

## তথ্যসূত্র

## বহিঃসংযোগ
* ইএসপিএনক্রিকইনফোতে দ্বিপাক্ষিক সিরিজের প্রধান পাতা 
* ইএসপিএনক্রিকইনফোতে ত্রিদেশীয় সিরিজের প্রধান পাতা 

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বৈবস্বত মনু

**বৈবস্বত মনু** () বা **শ্রাদ্ধদেব** বা  **সত্যব্রত** হলেন বর্তমান মনু, এবং সৃষ্টিচক্রের বর্তমান কল্পের চৌদ্দ মনুর মধ্যে সপ্তম মনু। তিনি বিবস্বান ও সরণ্যুর পুত্র।

বিষ্ণুর মৎস্য অবতার, রাজা সত্যব্রত বা মনুকে
বন্যার কারণে মহাপ্রলয়ের বিষয়ে পূর্বাভাস দেন। বৈবস্বত মনু নৌকা তৈরি করে মানবজাতিকে রক্ষা করেছিলেন যা তার পরিবার এবং সপ্তর্ষিদের সুরক্ষায় নিয়ে যায়।

## বংশপরিচয়
পুরাণ অনুসারে বৈবস্বত মনুর বংশগতি নিম্নরূপ:

* ব্রহ্মা
** মরীচি: ব্রহ্মার ১০ জন মানসপুত্র বা প্রজাপতির মধ্যে একজন
*** কশ্যপ: মরীচি ও কলার পুত্র 
**** বিবস্বান বা সূর্য: কশ্যপ ও অদিতির পুত্র
***** বৈবস্বত মনু: বিবস্বান ও সরণ্যুর পুত্র

## মহাপ্রলয়
মৎস্য পুরাণ মতে শ্রাদ্ধদেব ছিলেন দ্রাবিড় রাজ্যের রাজা। মৎস্য পুরাণ অনুসারে, বিষ্ণুর অবতার মৎস্য প্রথম মালা পর্বত বেয়ে প্রবাহিত নদীতে হাত ধোয়ার সময় শ্রাদ্ধদেবের কাছে শর্ফরি (ছোট পোনা) মাছ হিসাবে আবির্ভূত হন।

ছোট মাছ রাজাকে, তাকে বাঁচাতে বলল, এবং করুণার কারণে তিনি এটিকে জল পাত্রে রেখে দিলেন। এটি বড় হতে থাকে, যতক্ষণ না রাজা প্রথমে এটি বড় কলসিতে রাখেন, এবং তারপর এটি কূপে জমা করেন। যখন কূপটি ক্রমবর্ধমান মাছের জন্যও অপর্যাপ্ত প্রমাণিত হয়েছিল, রাজা এটিকে ট্যাঙ্কে (জলাধার) রেখেছিলেন, যা ছিল পৃষ্ঠের উপরে এবং ভূমিতে দুই যোজন (১৬ মাইল) উচ্চতা, যতটা দৈর্ঘ্য এবং এক যোজন (৮ মাইল) প্রস্থে। এটি আরও বাড়ার সাথে সাথে, রাজা মাছটিকে নদীতে রাখেন, এবং যখন নদীটিও অপর্যাপ্ত প্রমাণিত হয়েছিল, তখন তিনি এটিকে সাগরে রাখেন, এরপরে এটি মহাসাগরের বিশাল বিস্তৃত স্থানটি প্রায় ভরাট করেছিল।

তখনই বিষ্ণু নিজেকে প্রকাশ করে রাজাকে সর্বনাশী প্রলয় সম্পর্কে জানালেন যা খুব শীঘ্রই আসতে চলেছে। রাজা বিশাল নৌকা তৈরি করেন যা তার পরিবার, সপ্তর্ষি, নয় প্রকারের বীজ এবং পশুদেরকে পৃথিবীতে পুনর্বাসনের জন্য রেখেছিল, প্রলয় শেষ হওয়ার পরে এবং মহাসাগর ও সমুদ্রগুলো হ্রাস পাবে। প্রলয়ের সময়, বিষ্ণু শিংযুক্ত মাছ এবং শেষনাগ দড়ি হিসাবে আবির্ভূত হয়েছিল, যার সাহায্যে রাজা নৌকাটিকে মাছের শিংয়ের সাথে বেঁধে দেন।

নৌবন্ধন নামক হিমালয়ের সর্বোচ্চ শিখরের চূড়ায় প্রলয়ের পর নৌকাটি ছিল।  প্রলয়ের পরে, মনুর পরিবার এবং সাতজন ঋষি পৃথিবীতে পুনরায় মানব সভ্যতার বংশবিস্তার  করেন। পুরাণ অনুসারে, মনুর কাহিনী বর্তমান মন্বন্তরে ২৮ তম চতুর্যুগের আগে ঘটে যা ৭ম মন্বন্তর পরিচিত। এটি ১২০ মিলিয়ন বা ১২  কোটি বছর আগের ঘটনা।

এই আখ্যানটি গিলগামেশ বন্যার পৌরাণিক কাহিনি এবং আদিপুস্তকে বর্ণিত বন্যার কাহিনির উপকথার অনুরূপ।

## বংশধর
শ্রাদ্ধদেব শ্রদ্ধাকে বিয়ে করেছিলেন এবং যথাক্রমে চন্দ্র ও সৌর রাজবংশের পূর্বপুরুষ ইলা ও ইক্ষ্বাকু সহ দশজন সন্তান জন্ম দিয়েছিলেন।

মহাভারত অনুসারে:

## ধর্মতত্ব

ধর্মতত্ত্ব অনুসারে, "বৈবস্বত মনু" মৈত্রেয় ও মহা চোহান সহ প্রাচীন বৈদিক ঋষিদের দীক্ষার সর্বোচ্চ স্তরের অন্যতম গুরুত্বপূর্ণ প্রাণী। ধর্মতত্বের মতে, প্রতিটি মূল জাতির নিজস্ব মনু আছে যারা শারীরিকভাবে শারীরিকভাবে পুরাতন মূল বংশের একজন ব্যক্তির একটি উন্নত দেহে অবতীর্ণ হয় এবং শারীরিকভাবে একটি উপযুক্ত মহিলা সঙ্গীর সাথে নতুন মূল বংশের প্রথম ব্যক্তিদের জন্ম দেয়।

## আরও দেখুন
* মনু
## তথ্যসূত্র

### উৎস
* 

বিষয়শ্রেণী:হিন্দু পৌরাণিক চরিত্র
বিষয়শ্রেণী:ভারতীয় দর্শন
বিষয়শ্রেণী:হিন্দু পুরাণ
বিষয়শ্রেণী:হিন্দুধর্ম সৃষ্টিতত্ত্ব
হাসনাইন খান

**হাসনাইন খান** (জন্ম ৯ জানুয়ারি ১৯৯৬) একজন পাকিস্তানি ক্রিকেটার। তিনি ফেডারেল অ্যাডমিনিস্ট্রেটেড ট্রাইবাল এরিয়াসের হয়ে ২০১৬-১৭ কোয়েদ-এ-আজম ট্রফিতে ৫ নভেম্বর ২০১৬ তারিখে প্রথম-শ্রেণীর অভিষেক করেন। অভিষেক ম্যাচে, দ্বিতীয় ইনিংসে ২৫ রান করলেও, তিনি প্রথম ইনিংসে স্কোর না করেই আউট হন। হাসনাইন খান ক্লাব ক্রিকেটে কোহাট ক্রিকেট দলের হয়ে খেলেছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এ জন্ম
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
স্পেনীয় সাল

**স্পেনীয় সাল** (), যা **সিজারের সাল** নামেও ডাকা হয়, হল পঞ্চম থেকে পঞ্চদশ শতাব্দী পর্যন্ত ইবেরীয় উপদ্বীপে ব্যবহৃত একটি পঞ্জিকা সাল। স্পেনীয় সালের সূচনা যুগ ছিলো ১ জানুয়ারি ৩৮ খ্রিস্টপূর্ব। খ্রিস্টাব্দের সালকে স্পেনীয় সালে রূপান্তর করতে খ্রিস্টাব্দের সাথে ৩৮ বছর যোগ করতে হবে। ইবেরীয় অঞ্চলের লোকেরা এই সাল লেখার সময় সংখ্যার আগে "এরা" যুক্ত করতো।

স্পেনীয় সালের সূচনা ৩৮ খ্রিস্টপূর্ব নির্ধারণের পেছনে কারণ অজানা। এটা বলা হয় যে হয়তো তৈরিকৃত পুনরুত্থান পার্বণ সারণীর সূচনা এই সাল থেকে শুরু করা হয়েছিলো ফলে এই বছরটিকে বেছে নেওয়া হয়। সেভিলের আইসিডোর তার *[[এটায়মলজি]]* বইতে লাতিন এরা শব্দটিকে তামার বহুবচনীয় অর্থ হিসেবে ব্যাখ্যা করেছেন। আইসিডোর লিখেছেন, "অগাস্টাস সিজার কর্তৃক নির্ধারিত বছরের ক্রম অনুসারে যখন তিনি রোমান বিশ্বের উপর প্রথম সাধারণ কর আরোপ ও সাম্রাজ্যের মানচিত্র তৈরি করেন (৩৮ খ্রিস্টপূর্বাব্দ) তখন এটাকে এরা (লাতিন) বলা হয়েছিলো কারণ পুরো বিশ্ব তখন রাষ্ট্রকে তামা প্রদানে অঙ্গীকারবদ্ধ ছিলো।" বাস্তবে, *এরা* শব্দের অর্থ "সময়ের নির্দিষ্ট কাল" মূলত তামা নির্মিত বস্তুর হিসাব থেকে এসেছিলো।

এই সাল ব্যবস্থা ইবেরীয় উপদ্বীপের সেপটিম্যানিয়া অঞ্চল ও ভিসিগোথিক সাম্রাজ্যে ব্যবহার হত। এমনকি এটি উত্তর আফ্রিকার কিছু জায়গাতেও ব্যবহৃত হয়েছে। স্পেনীয় সালের ব্যবহার মধ্যযুগের পূর্ব পর্যন্ত এই অঞ্চলগুলোতে অব্যাহত ছিলো। এই পঞ্জিকা সালের সরকারি ব্যবহার ইবেরীয় অঞ্চলের বিভিন্ন অংশে বিভিন্ন সময় বিলুপ্ত হয়: কাতালোনিয়া ১১৮০ খ্রিস্টাব্দে, আরাগন ১৩৪৯/১৩৫০ খ্রিস্টাব্দে, ভ্যালেন্সিয়া ১৩৫৮ খ্রিস্টাব্দে, কাস্টিলে ১৩৮২/১৩৮৩ খ্রিস্টাব্দে, পর্তুগাল ১৪২০/১৪২২ খ্রিস্টাব্দে এবং নাভার পঞ্চদশ শতাব্দীর প্রথমে এর ব্যবহার বাদ দেয়। যা বছরের নতুন দিন হিসেবে স্পেনীয় সালে আনুষ্ঠানিকভাবে ১ জানুয়ারিতে শুরু করা হত খ্রিস্টাব্দ গ্রহণের পর তা ২৫ ডিসেম্বরে পালন করা শুরু হয় (অন্যদিকে খ্রিস্টীয় মণ্ডলী ১১ জানুয়ারি ব্যবহার করত)।

মুসলিম আমলে আন্দালুসে স্পেনীয় সালকে বলা হতো *তারিখ আল-সুফার*। এর অর্থ হিসেবে ইগনেক গোল্ডজিহার লিখেছেন "ইউরোপীয় সাল" যা এসেছে আরবি *[[তারিখ]]* (সাল) এবং যা গ্রিক জাতি নির্দেশকৃত শব্দ *আসফার* (হলুদ, বিবর্ণ, লাল) যা মধ্যযুগে রোমানদের ও সাধারণত ইউরোপীয়দেরও নির্দেশ করতো (বানু উল-আসফার; হলদেদের সন্তান)। বিকল্পভাবে, জর্জিও লেভি ডেলা ভিদা এটিকে "তামার সাল" হিসেবে অনুবাদ করেছেন যা লাতিন "এরা" তথা তামার সাথে সম্পর্ক নির্দেশ করে। স্পেনীয় সালের আরবি নামের এই ব্যাখ্যাটি দ্বাদশ শতকের ক্রোনিকা গোথরাম সেইউডো ইসিডোরিয়ানা বইতে লিপিবদ্ধ রয়েছে এবং ওরোসিয়াসের *হিস্টোরিয়া অ্যাডভার্সুস প্যাগানোস* বইটির আরবি অনুবাদে সংকলিত হয়েছে। কিংবদন্তি অনুসারে অগাস্টাস ৩৮ খ্রিস্টপূর্বাব্দে তামার মুদ্রা কর হিসেবে আদায় করে তামার মুদ্রাগুলো গলিয়ে সেগুলো তাইবার নদীর দুই তীর আবৃত করেছিলেন।

## উদাহরণ
[thumb|center|upright=3|এই তারিখের অনুবিধিটি [:File:Donació d'Aragó i Peronella als Capítols matrimonials de Barbastre (1137).jpg|১১ আগস্ট ১১৩৭ খ্রিস্টাব্দের দান কর্ম থেকে প্রাপ্ত যার দ্বারা রাজা আরাগনের দ্বিতীয় রামিরো নিজ কন্যা পেট্রোনিলার সাথে বার্সেলোনার চতুর্থ রেমন্ড বেরেঙ্গারের বিবাহ প্রদান করেন এবং সাম্রাজ্য তার হাতে তুলে দেন। এই বিয়ের তারিখ দুইভাবে দেওয়া হয়েছে:  এবং ।]]

## তথ্যসূত্র

## গ্রন্থপঞ্জি

*
*
*
*
*
*

বিষয়শ্রেণী:পঞ্জীবর্ষ
বিষয়শ্রেণী:বর্ষপঞ্জি
বিষয়শ্রেণী:কালপঞ্জি